Projek SOS200 skop af vir boere in nood (LUISTER ONDERHOUDE) - Tygerberg 104FM
Tuis / Kalender / Projek SOS200 skop af vir boere in nood (LUISTER ONDERHOUDE)
Projek SOS200 skop af vir boere in nood (LUISTER ONDERHOUDE)
26 Augustus - 30 Augustus, 2019
6:00 vm - 10:00 nm
In Februarie 2016 het Radio Tygerberg Projek SOS100 geloods om fondse in te samel vir die aankoop en lewering van broodnodige veevoer vir boere in die droogte geteisterde Noord-Kaap.
Dit is nou drie jaar later en steeds is die droogte nie gebreek nie. Inteendeel die droogte krisis het sedertdien ontaard in ’n humanitêre krisis met van die boere wat dit skaars kan bekostig om vir kos, mediese dienste en selfs kinders se skoolgeld te betaal.
Radio Tygerberg 104fm het daarom besluit om weer te help en samel hierdie week van 26-30 Augustus met Projek SOS200 geld in vir dié boere in nood.
Die aanvanklike mikpunt is om boere van veevoer te voorsien in die Williston, Carnarvon en Sutherland streke, en die hulp dan na gelang van die beskikbare fondse verder uit te brei na ander behoeftige streke.
Radio Tygerberg 104fm nooi jou met Projek SOS200 uit om saam met ons hande te vat om die droogte nood te verlig.
Die gemiddelde koste vir ‘n sak veevoer is R200 en jy kan een of soveel sakke as wat jy wil borg.
Whatsapp die woord SOS200, die bedrag wat jy bydra en jou naam na 084 66 14 104 of sms dit na 32716.
Betaal dan die bedrag elektronies in in Radio Tygerberg 104fm se bankrekening met SOS200 as verwysing.
Betalings in kontant of per kaart kan ook gedoen word by Radio Tygerberg 104fm se kantore tydens kantoorure op weeksdae en Saterdae.
Radio Tygerberg se bankbesonderhede is:
Banknaam: Radio Tygerberg
Rekening nommer: 404 894 1668
Projek SOS200 Persverklaring – Afrikaans
Projek SOS200 Persverklaring – Engels
Gedurende die week gesels ons met verskeie persone wat ook betrokke is by projekte om boere se nood te help verlig. Maandag skop ons in Oggendrooi af met Adri Williams van Khayelitsha Cookie Company wat betrokke was by Projek SOS100 in 2016 waarna Benescke in Brunch met Burre Burger gesels oor die projekte waarby hy betrokke is asook die storie agter Droogtehulp.
Gesprek met Burre Burger
Gesprek met Pierre Rossouw van Poet Productions oor die lied, Boer saam met Burre Burger .
Gesprek met Adri Williams
Gesprek met Chris van Beljon
Pieter Jakobs vertel oor die vorige Projek SOS100.
Wilhelm Steenkamp van Rietvlei in Williston gesels met Benescke